CELEX: 32016R1006
Language: ro
Date: 2016-06-22 00:00:00
Title: Regulamentul de punere în aplicare (UE) 2016/1006 al Comisiei din 22 iunie 2016 de modificare a Regulamentului (UE) nr. 255/2010 în ceea ce privește dispozițiile OACI menționate la articolul 3 alineatul (1) (Text cu relevanță pentru SEE)

23.6.2016   
            
            
               RO
            
            
               Jurnalul Oficial al Uniunii Europene
            
            
               L 165/8
            
         REGULAMENTUL DE PUNERE ÎN APLICARE (UE) 2016/1006 AL COMISIEI
   din 22 iunie 2016
   de modificare a Regulamentului (UE) nr. 255/2010 în ceea ce privește dispozițiile OACI menționate la articolul 3 alineatul (1)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 551/2004 al Parlamentului European și al Consiliului din 10 martie 2004 privind organizarea și utilizarea spațiului aerian în Cerul unic european (regulament privind spațiul aerian) (1), în special articolul 6 alineatul (7),
   întrucât:
   
               (1)
            
            
               Articolul 3 alineatul (1) din Regulamentul (UE) nr. 255/2010 al Comisiei din 25 martie 2010 de stabilire a unor norme comune privind cadrul de gestionare a fluxului de trafic aerian (2) prevede că planificarea, coordonarea și execuția măsurilor de gestionare a fluxului de trafic aerian (ATFM) de către părțile implicate în procesele ATFM sau agenții care acționează în numele acestora enumerați la articolul 1 alineatul (3) trebuie să respecte dispozițiile OACI specificate în anexă. Anexa respectivă face trimitere la diferite definiții și dispoziții prevăzute în anexa 11 la Convenția privind aviația civilă internațională (Convenția de la Chicago) și, mai exact, la cea de a treisprezecea ediție, din iulie 2001, care conține modificarea nr. 47. De la adoptarea Regulamentului (UE) nr. 255/2010, Organizația Aviației Civile Internaționale (OACI) a modificat o serie de definiții și dispoziții prevăzute în anexa 11 la Convenția de la Chicago, care conține amendamentul nr. 49).
            
         
               (2)
            
            
               Anexa la Regulamentul (UE) nr. 255/2010 face trimitere, de asemenea, la dispozițiile prevăzute în Regional Supplementary Procedures al OACI (Doc 7030) și, mai exact, la cea de-a cincea ediție din 2007. Cu toate acestea, cea de-a cincea ediție a Doc 7030 este, de fapt, datată în 2008 și trimiterea la ediția din 2007 trebuie să fie corectată.
            
         
               (3)
            
            
               Trimiterile din Regulamentul (UE) nr. 255/2010 la anexa 11 la Convenția de la Chicago și la Doc 7030 al OACI ar trebui, prin urmare, să fie corectate și actualizate pentru a permite statelor membre să își îndeplinească obligațiile juridice internaționale și pentru a asigura coerența cu cadrul de reglementare internațional al OACI.
            
         
               (4)
            
            
               Prin urmare, Regulamentul (UE) nr. 255/2010 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru Cerul unic, instituit prin articolul 5 din Regulamentul (CE) nr. 549/2004 al Parlamentului European și al Consiliului (3),
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 255/2010 se înlocuiește cu următorul text:
   
      
         „ANEXĂ
         
            Lista dispozițiilor OACI referitoare la managementul fluxurilor de trafic aerian
         
         
                     1.
                  
                  
                     Capitolul 3 punctul 3.7.5 (Air Traffic Flow Management) din anexa 11 la Convenția de la Chicago – Air Traffic Services (a 13-a ediție, iulie 2001, incluzând modificarea nr. 49).
                  
               
                     2.
                  
                  
                     Capitolul 3 (ATS system capacity and air traffic flow management) din Doc 4444, Procedures for Air Navigation Services – Air Traffic Management (PANS-ATM) al OACI (a 15-a ediție, 2007).
                  
               
                     3.
                  
                  
                     Capitolul 8 punctul 8.3 (Exemptions from ATFM slot allocation) din Doc 7030, European (EUR) Regional Supplementary Procedures al OACI (a 5-a ediție, 2008).
                  
               
                     4.
                  
                  
                     Capitolul 8 punctul 8.4.1 litera (c) (Aircraft operator adherence to ATFM measures) din Doc 7030, European (EUR) Regional Supplementary Procedures al OACI (a 5-a ediție, 2008).
                  
               
                     5.
                  
                  
                     Capitolul 2 punctul 2.3.2 (Changes to EOBT) din Doc 7030, European (EUR) Regional Supplementary Procedures al OACI (a 5-a ediție, 2008).”
                  
               
   
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 iunie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 96, 31.3.2004, p. 20.
   
      (2)  Regulamentul (UE) nr. 255/2010 al Comisiei din 25 martie 2010 de stabilire a unor norme comune privind managementul fluxului de trafic aerian (JO L 80, 26.3.2010, p. 10).
   
      (3)  Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea Cerului unic european (regulament-cadru) (JO L 96, 31.3.2004, p. 1).